Vrouetydskrif in Photoshop-kontroversie oor hertogin Kate | SARIE
Vrouetydskrif in Photoshop-kontroversie oor hertogin Kate	deur SARIE.com-span
Kate, die hertogin van Cambridge, lyk baie anders as haar werklike self op die voorblad van die Australiese Woman's Day. Die tydskrif is een van die grootstes in Australië, maar mense is kwaad oor die baie Photoshop-peuterwerk aan die foto van die swanger Kate.
Die 33-jarige koninklike se oog- en velkleur is verander, en haar tande is witter gemaak. Haar oorbel het ook 'n onnatuurlike glinster.
Die publikasie het die kontroversie op hul Facebook-blad aangespreek en 'n nuwe voorblad op sosiale media gedeel. Tog is die onnatuurlike glinster van haar oorbel steeds daar.
Só lyk die oorspronklike foto – klik hier.
Nóg omstrede foto
In 2012 het die Amerikaanse tydskrif Star vir Kate ge-photoshop sodat haar baba-maag groter lyk as wat dit regtig was.